
UPRAVLJANJE NABAVOM I DOBAVLJAČIMA
TEHMA d.o.o., Zadar
Oznaka dokumenta: PROC-IMS-04
Verzija: 1.1
Datum: 25.09.2026.
Status dokumenta: Kontrolirani dokument
Vlasnik dokumenta: MR / Administracija
Odobrio: Direktor
Sljedeći pregled: najkasnije 12 mjeseci od izdavanja

SVRHA
Ovom procedurom definira se način:
· nabave materijala, opreme i usluga,
· odabira, evaluacije i nadzora dobavljača,
· upravljanja neodobrenim i nesukladnim dobavljačima,
radi osiguravanja da inputi nabave zadovoljavaju zahtjeve kvalitete, okoliša i zakonodavstva.

OPSEG
Postupak se primjenjuje na sve procese nabave vezane uz:
· materijale (beton, armatura, agregat, PVC, metal, električni materijali…),
· opremu i strojeve,
· transportne usluge,
· podizvođače radova,
· posebne usluge (geodet, laboratorij, atesti).

POVEZANI DOKUMENTI
· POP-DOB-01 - Popis odobrenih dobavljača i podizvođača
· FRM-IMS-06 - Evidencija i evaluacija dobavljača i podizvođača
· TEHMA-RIZ-IMS-01 - Registar rizika i prilika
· REG-NC-KR - Registar nesukladnosti
· PROC-IMS-06 - Upravljanje podizvođačima
· PROC-IMS-01 - Upravljanje dokumentima
· PKI - Plan kontrole i ispitivanja

DEFINICIJE
	Dobavljač:
	pravna ili fizička osoba koja isporučuje materijal, opremu ili uslugu.

	Podizvođač:
	dobavljač koji izvodi radove za TEHMA d.o.o.

	Evaluacija:
	ocjenjivanje dobavljača na temelju kriterija.

	Neodobren dobavljač:
	dobavljač koji ne može biti angažiran dok ne ispuni kriterije.



POSTUPAK
Odabir dobavljača
Dobavljač se može koristiti samo ako su ispunjena SVA sljedeća pravila:

1. Dobavljač je evaluiran na obrascu FRM-IMS-06 i upisan u POP-DOB-01 - Popis odobrenih dobavljača i podizvođača
Upis uključuje:
· puni naziv dobavljača,
· OIB, adresu, kontakt osobu,
· tip dobavljača (materijal, usluga, podizvođač),
· popis roba/usluga koje isporučuju,
· dokumentaciju i certifikate koje posjeduju,
· status (odobren / uvjetno odobren / neodobren), datum evaluacije i datum sljedeće evaluacije, a kod uvjetnog statusa i uvjet i rok.
Bez evaluacije na FRM-IMS-06 i unosa u POP-DOB-01 dobavljač se ne smije koristiti ni za jednu nabavu, a s podizvođačem se ne smije sklopiti ugovor.

2. Dobavljač mora imati jedan od sljedećih statusa:

ODOBREN
Dobavljač zadovoljava sve kriterije i može se bez ograničenja koristiti u procesima Tehme.

UVJETNO ODOBREN (proba / ograničeno vrijeme, uz uvjet i rok upisan u POP-DOB-01)
Koristi se kada:
· dobavljač je nov, ali ima zadovoljavajuće reference,
· nedostaje dio dokumentacije (npr. certifikat u obnovi),
· potrebno je dodatno praćenje zbog ranijih manjih odstupanja.

Ograničenja:
· vrijedi najduže 3 mjeseca,
· dobavljač radi pod pojačanim nadzorom,
· najmanje jedna evaluacija u razdoblju uvjetnog statusa.

NEODOBREN - zabrana angažmana do ponovne evaluacije
Primjenjuje se kada:
· dobavljač ne ispunjava kriterije,
· nije dostavio obvezne ateste/dokumente,
· ima veće nesukladnosti,
· ima negativne reference,
· krši ZNR ili okolišne zahtjeve.

Dobavljač materijala ili usluge sa statusom NEODOBREN ne smije biti angažiran osim uz pisanu iznimku Direktora. Za podizvođače radova iznimka nije dopuštena: podizvođač sa statusom NEODOBREN ne smije se angažirati do ponovne evaluacije s pozitivnim ishodom (PROC-IMS-06).

Kriteriji pre-kvalifikacije dobavljača
Da bi dobavljač dobio status ODOBREN ili UVJETNO ODOBREN, mora zadovoljiti sljedeće kategorije kriterija:
A. Administrativni i pravni kriteriji
· valjan OIB i registracija u sudskom/obrtom registru,
· PDV status (ako je primjenjivo),
· NKD mora odgovarati djelatnosti koju obavlja za Tehmu,
· valjani ugovori o korištenju opasnih tvari (ako je primjenjivo),
· urednost poslovanja (bez blokada računa).
Dokaz: izvadak iz sudskog registra, PDV potvrda, BON2.

B. Tehničke reference u građevinskoj industriji
Dobavljač mora dokazati da ima iskustva u:
· isporuci građevinskih materijala (beton, čelik, agregat…),
· pružanju tehničkih usluga (geodetske, ispitivanja, transport),
· podizvođenju radova (iskopi, betoniranje, elektro radovi…).
Dokaz: liste referenci, ugovori, potvrde naručitelja.

C. Kvaliteta proizvoda i usluga
· materijali moraju odgovarati normama (npr. HRN EN 206 za beton),
· isporuka mora biti točna, bez odstupanja,
· dokumentacija (atesti, prateći list (PL)) mora biti uredna i dostavljena uz svaki materijal.
Dokaz: atesti, certifikati o sukladnosti, zapisnici o kontroli prijema, PKI. Kopije atesta i pratećih listova (PL) čuvaju se 10 godina.

D. Certifikati i tehnička dokumentacija (obavezni prema vrsti usluge)
Primjeri:
· Beton: certifikat FPC + EN 206
· Čelik: certifikat EN 1090
· Strojna oprema: godišnji servisi i ispitivanja
· Brodovi/ponton: valjane pomorske isprave
· Laboratoriji: akreditacija prema HRN EN ISO/IEC 17025
Dokazi: kopije certifikata, evidencije servisa, atesti.

E. Okolišni kriteriji (ISO 14001)
· dobavljač mora imati organiziran sustav zbrinjavanja otpada,
· mora dostaviti prateće listove za opasni otpad (ako je primjenjivo),
· mora imati spremnike za gorivo u skladu s pravilima,
· strojevi moraju biti bez vidljivog curenja ulja/goriva,
· mora poštovati zabrane ispuštanja otpada u tlo/vodu.
Kod dobavljača koji mogu imati značajne okolišne aspekte (transport, beton, gorivo, otpad) provodi se procjena njihovog utjecaja u skladu s TEHMA-AO-IMS-01.
Dokazi: prateći list (PL), potvrde Čistoće, zapisnici inspekcija.



F. Sigurnosni kriteriji (ZNR)
· radnici dobavljača moraju imati potrebne osposobljenosti (ZNR, strojevi),
· osobna zaštitna oprema mora biti ispravna i korištena,
· radovi moraju biti usklađeni s PS Zaštita na radu.
Dokazi: uvjerenja, popis osposobljenosti, ZNR zapisnici.

G. Financijska stabilnost
· uredno poslovanje bez dugoročnih blokada,
· prihvatljivi financijski pokazatelji,
· procjena rizika dobavljača (TEHMA-RIZ-IMS-01).
Dokazi: BON2/SOL2, FINA izvješća.

Verifikacija novog dobavljača
MR provodi evaluaciju novog dobavljača na obrascu FRM-IMS-06 prije prve narudžbe, a Direktor je odobrava. MR je dužan:
1. Pregledati svu dostavljenu dokumentaciju,
2. provjeriti dostupne reference,
3. procijeniti rizik dobavljača (TEHMA-RIZ-IMS-01),
4. donijeti odluku o statusu:
· ODOBREN
· UVJETNO ODOBREN
· NEODOBREN
5. unijeti dobavljača u POP-DOB-01 sa statusom, datumom evaluacije i datumom sljedeće evaluacije (kod uvjetnog statusa i uvjet i rok),
6. obavijestiti Voditelje gradilišta.

Učinkovitost dobavljača prati se kroz PKI nalaze, evidenciju nesukladnosti (REG-NC-KR) i periodičnu evaluaciju (točka 5.4).

Time je pre-kvalifikacija završena i dobavljač se može koristiti u nabavi.
Periodična evaluacija dobavljača i podizvođača
MR provodi evaluaciju svih dobavljača i podizvođača upisanih u POP-DOB-01 najmanje jednom godišnje na obrascu FRM-IMS-06, na temelju nalaza PKI, evidencije nesukladnosti (REG-NC-KR) i iskustava s isporukama, a evaluaciju odobrava Direktor. Rezultat se upisuje u POP-DOB-01 (status, datum evaluacije, datum sljedeće evaluacije).
Za podizvođače radova postupak i obvezni kriteriji (zaštita na radu, gospodarenje otpadom, sprječavanje izlijevanja) utvrđeni su u PROC-IMS-06. Ugovor s podizvođačem ne sklapa se bez ispunjene i odobrene evaluacije na obrascu FRM-IMS-06.
Rezultati evaluacija dobavljača i podizvođača obvezni su ulaz upravine ocjene (ISO 9001 t. 9.3.2 c) 7), PROC-M1), a provjera primjene ove točke dio je checkliste internog audita za nabavu (OBR-IA-IMS-01).

POSTUPAK ZAHTJEVA ZA NABAVU I IZDAVANJA NARUDŽBE
Proces nabave započinje formalnim zahtjevom za nabavu i završava izdavanjem narudžbe dobavljaču. Postupak uključuje sljedeće korake:
1. Zahtjev za nabavu (iniciranje potrebe)
Zahtjev može inicirati:
· Voditelj gradilišta,
· tehničko osoblje,
· MR (u slučaju uredskih potrepština i opreme),
· Direktor (u slučaju velikih nabava).

Zahtjev za nabavu mora sadržavati minimalno:
· opis potrebnog materijala/usluge,
· količinu,
· datum kada je materijal potreban,
· projekt/gradilište na koje se odnosi,
· opravdanje (ako nije standardna stavka),
· kontakt osobu za dodatna pojašnjenja.
Zahtjev može biti:
· u pisanom obliku (e-mail),
· u Excel obrascu za narudžbe,
· putem internog obrasca (ako se razvije kasnije).

Usmeni zahtjevi se ne prihvaćaju osim u hitnim slučajevima - tada se moraju naknadno dokumentirati.

2. Provjera dobavljača u POP-DOB-01 (odobrenje prije narudžbe)
Prije svake nabave MR obavezno provjerava status dobavljača u POP-DOB-01 - Popis odobrenih dobavljača i podizvođača.
Provjerava se:
· je li dobavljač ODOBREN ili UVJETNO ODOBREN,
· je li dokumentacija dobavljača važeća (certifikati, atesti, servisi),
· postoje li otvorene NC ili problemi iz prethodnih isporuka,
· je li istekao datum sljedeće evaluacije (ako jest, evaluacija se provodi prije narudžbe).

Ako je dobavljač:
	ODOBREN
	
	Nabava može ići dalje bez ograničenja.

	UVJETNO ODOBREN
	
	MR ili Direktor potvrđuju dopuštenost angažmana (npr. samo za određene materijale ili ograničeno vrijeme).

	NEODOBREN
	
	angažiranje nije dopušteno do ponovne evaluacije. Voditelj gradilišta dobiva obavijest i mora predložiti drugog dobavljača.



3. Izdavanje narudžbe dobavljaču
Narudžba se uvijek izdaje pisanim putem:
· službeni e-mail,
· narudžbenica (PDF/Word/ERP obrazac),
· ugovor o nabavi (za veće poslove).

Usmene narudžbe nisu dopuštene osim u hitnim slučajevima (bez odgađanja moraju biti dokumentirane e-mailom).

Narudžbu izrađuje:
· MR / Administracija,
· ili Direktor kod većih nabava.

Narudžba se čuva kao kontrolirani dokument u folderu Nabava/2025, te se prilaže gradilišnoj dokumentaciji.

4. Obavezni elementi svake narudžbe
Svaka narudžba mora sadržavati najmanje sljedeće elemente:
a) Količina
· precizno izražena (kg, m³, kom, ml, J/N, sati usluge)
· u skladu s projektom ili PKI
b) Specifikacija materijala ili usluge
· naziv materijala
· norma (npr. HRN EN 206 za beton)
· klasa, granulacija, dimenzija, boja, tip
· kod artikla (ako postoji)
· tehnički opis za usluge (npr. “transport materijala 8 t, 15 km”)
c) Rok isporuke
· točan datum i vrijeme
· ograničenja (beton primjerice ima točan vremenski prozor)
d) Lokacija isporuke
Mora biti jasno definirano:
· adresa gradilišta,
· točka iskrcaja,
· posebne upute (ulazna vrata, manipulacijska zona).
	Kod betona i točna lokacija pumpe.
e) Odgovorna osoba za prijem
U narudžbi se navodi:
· ime i prezime radnika koji prima robu,
· broj mobitela,
· eventualne napomene (npr. “prijem samo uz atest”).
Ova osoba je odgovorna za:
· provjeru isporuke,
· potpis,
· prijavu nesukladnosti ako postoje odstupanja.
POVIJEST IZMJENA
	Verzija
	Datum
	Opis promjene
	Odobrio

	1.0
	10.11.2025.
	Inicijalno izdanje procedure upravljanja nabavom i dobavljačima
	Direktor

	1.1
	25.09.2026.
	Evaluacija dobavljača i podizvođača provodi se na obrascu FRM-IMS-06 (prije prve narudžbe i najmanje jednom godišnje), a rezultati se upisuju u POP-DOB-01 (umjesto REG-DOB) sa statusom, uvjetom i rokom te datumom sljedeće evaluacije. Za podizvođače radova upućivanje na PROC-IMS-06 i zabrana ugovora bez odobrene evaluacije. Rezultati evaluacija obvezni su ulaz upravine ocjene i provjeravaju se na internom auditu nabave. Nazivi registara usklađeni (TEHMA-RIZ-IMS-01, TEHMA-AO-IMS-01).
	Direktor

